**PROJEKTS**

**2025.gada \_\_.\_\_\_\_\_\_\_\_\_\_\_\_\_\_\_\_\_\_ Nr.­**\_\_\_\_\_\_

**(prot. Nr.** \_\_\_\_\_\_ .**§)**

**Par īpašuma Komunālā ielā 2, Daugavpilī, daļas nodošanu**

#### **bezatlīdzības lietošanā biedrībai “Romu biedrību apvienība “GYPSY WAY””**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Romu biedrību apvienība “GYPSY WAY”” 2024.gada 27.septembra iesniegumu (reģistrēts Daugavpils pašvaldības centrālajā pārvaldē (turpmāk – Centrālā pārvalde) 2024.gada 21.oktobrī ar reģistrācijas Nr.1.2.-7/3408) ar lūgumu piešķirt bezatlīdzības lietošanā telpu nekustamajā īpašumā Komunālā ielā 2, Daugavpilī, ar mērķi veicināt romu izglītību un kultūru, labdarības pasākumu veikšanai, ņemot vērā, ka saskaņā ar Valsts ieņēmumu dienesta datu bāzē pieejamo informāciju biedrībai “Romu biedrību apvienība “GYPSY WAY”” ar 2024.gada 5.marta lēmumu Nr.32.1/8.71/6970 ir piešķirts sabiedriskā labuma organizācijas statuss darbības jomās – izglītības veicināšana, labdarība, kultūras veicināšana, Daugavpils valstspilsētas pašvaldības domes (turpmāk – Dome), ievērojot Īpašuma un mājokļu komitejas 2025.gada \_\_\_\_\_\_\_\_\_\_\_\_\_\_ atzinumu un Domes Finanšu komitejas 2025.gada \_\_\_\_\_\_ atzinumu, **Dome nolemj:**

1. Nodot bezatlīdzības lietošanā sabiedriskā labuma organizācijai – biedrībai “Romu biedrību apvienība “GYPSY WAY””, reģistrācijas Nr. 40008330006, juridiskā adrese: Konstantīna iela 4-6B, Daugavpils, turpmāk – Biedrība, Daugavpils valstspilsētas pašvaldībai piederošā nekustamā īpašuma Komunālā ielā 2, Daugavpilī (kadastra numurs 0500 013 3502), daļu – neapdzīvojamo telpu Nr.001-105 (būves kadastra apzīmējums 0500 013 3502 001) 53,8 m2 platībā un zemesgabala (kadastra apzīmējums 0500 013 3502) daļas 6750 m2 platībā 538/59441 domājamās daļas, turpmāk – Īpašums.
2. Ēkas Komunālā ielā 2, Daugavpilī (būves kadastra apzīmējums 0500 013 3502 001), bilances vērtība uz 2024.gada 31.decembri sastāda 983 174,46 EUR (deviņi simti astoņdesmit trīs tūkstoši viens simts septiņdesmit četri eiro 46 centi), zemesgabala (kadastra apzīmējums 0500 013 3502) bilances vērtība uz 2024.gada 31.decembri sastāda 17 657,00 EUR (septiņpadsmit tūkstoši seši simti piecdesmit septiņi eiro 00 centi.)
3. Īpašums tiek nodots bezatlīdzības lietošanā uz 3 gadiem no līguma par Īpašuma nodošanu bezatlīdzības lietošanā noslēgšanas,bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – Biedrības darbība (romu izglītības un kultūras veicināšana, labdarība).

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 2.punktā norādītā termiņa;

7.2. iestājies lēmuma 3.punktā noteiktais termiņš un nav pieņemts lēmums par atkārtotu Īpašuma nodošanu bezatlīdzības lietošanā;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai ir anulēts sabiedriskā labuma organizācijas statuss.

8. Uzdot Centrālās pārvaldes Īpašuma pārvaldīšanas departamentam sagatavot līgumu par Īpašuma nodošanu bezatlīdzības lietošanā, paredzot Biedrībai pienākumu segt visus ar Īpašuma uzturēšanu saistītos izdevumus (apsaimniekošana, elektroenerģija, apkure, ūdens, kanalizācija u.c.).

9. Uzdot Daugavpils valstspilsētas pašvaldības izpilddirektorei parakstīt līgumu ar Biedrību par Īpašuma nodošanu bezatlīdzības lietošanā.

10. Uzdot Centrālās pārvaldes Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas ēku un apsaimniekojamās teritorijas pārzinim Jānim Buļam nodrošināt Īpašuma pieņemšanu-nodošanu, parakstot attiecīgo aktu.

Daugavpils valstspilsētas pašvaldības

domes priekšsēdētājs A.Elksniņš